Gandia posa en marxa una enquesta oberta al conjunt de la ciutadania per a definir el Pla Director de Turisme Intel.ligent
22 gener 2019

## Gandia posa en marxa una enquesta oberta al conjunt de la ciutadania per a definir el Pla Director de Turisme Intel.ligent22 gener 2019Última actualització: 14 juliol 2025

![](../gestion/img/_AO_3178-copia.jpg)  
  

Gandia ha donat un pas endavant en el procés participatiu del document marc del Pla Director de Turisme Intel·ligent posant en marxa una enquesta oberta al conjunt de la ciutadania, la qual estarà operativa a partir de demà, 23 de gener, coincidint amb l’inici de la Fira Internacional de Turisme (Fitur) de Madrid. Tant les persones residents com els visitants poden accedir a l’enquesta mitjançant la pàgina web i les xarxes socials de l’Ajuntament de Gandia, amb els dos enllaços següents:

[https://es.surveymonkey.com/r/EnquestaTurismeGandia](https://es.surveymonkey.com/r/EnquestaTurismeGandia)

Està previst que la fase de l’enquesta del Pla Director de Turisme Intel·ligent tinga una durada de quatre setmanes, finalitzant durant la segona quinzena del pròxim mes de febrer.

L’alcaldessa de Gandia i màxima responsable en matèria turística en la nostra ciutat, **Diana Morant**, ha destacat que _“amb el mecanisme de l’enquesta es dóna una gran oportunitat per a generar debat i compartir idees. Per això, convidem a la ciutadania perquè aporte la seua opinió, ja que la suma de totes i tots és molt important per a definir les línies de treball conjunt i també ens ajuda a apropar-nos al model turístic que desitgem per a Gandia. Així, és fonamental escoltar els veïns en qualsevol procediment, en aquest cas perquè aporten les seues propostes per tal de consolidar a la nostra ciutat com una destinació turística intel·ligent”._

Aquest pla pretén tindre un caràcter inclusiu i participatiu, per a la qual cosa s'està col·laborant amb els diferents agents clau de la ciutat. Això ajudarà al fet que el projecte siga integrador i plasme la situació turística de la ciutat de la forma més realista i objectiva possible. Per tant, amb el qüestionari de l’enquesta es pretén conéixer la visió que tenen les persones residents i visitants sobre el turisme a la nostra ciutat, els quals són un peça clau del futur d'aquesta activitat. 

L’alcaldessa de Gandia, **Diana Morant**, ha indicat que _“el procés participatiu del Pla Director de Turisme Intel·ligent és un exercici més de transparència i participació que, com a govern de la ciutat, tenim el compromís de cuidar i potenciar. Perquè pensem que compartint opinions, experiències i diverses maneres de veure el nostre turisme, és més fàcil encertar en les nostres decisions i millorar en la gestió del dia a dia en matèria turística”._

El passat 17 de desembre es va iniciar en l’Urbalab el procés de participació del Pla Director de Turisme Intel·ligent de Gandia. Aquest document és necessari per a poder accedir a les línies de subvenció d'organismes europeus i administracions superior destinades a projectes sobre turisme intel·ligent.